**NAVODILA ZA IZDELAVO ČASOVNEGA TRAKU IN KRITERIJ OCENJEVANJA**

6. razred

Pomembno!

Objavljen je bil nov Pravilnik o preverjanju in ocenjevanju znanja v OŠ, po katerem sta za zgodovino, zaradi izrednih razmer, dovolj 2 oceni v šolskem letu, seveda pa mora biti ena od njiju pridobljena v 2. konferenci.

**Torej, tisti, ki že imate dve oceni (v vsaki konferenci po eno) in je zaključna ocena jasna (nisi med oceno), potem mi časovnega traku ne rabiš oddati in ti bom oceno zaključila na osnovi ocen, ki jih že imaš. Tisti pa, ki v 2. konferenci še nimate ocene, morate časovni trak narediti.** Če si v dvomih se posvetuj z mano.

Navodila, kako boste izdelali vaše časovne trakove, ste sicer že dobili v šoli, a vam jih še enkrat povzemam, da se boste dela lažje lotili in ga opravili dobro.

**Izdelke mi boste oddali v sledečem vrstnem redu (NE PREJ!!!)** in prosim, da se razporeditve držite, da se izdelki zaradi velikega števila učencev ne bodo izgubili.

6.a = 11. – 15. 5. 2020

6.b = 18. – 22. 5. 2020

6.c = 25. – 29. 5. 2020

Navodila so sledeča:

- v časovni trak vneseš vseh **5 zgodovinskih obdobij** (prazgodovina, stari vek, srednji vek, novi vek in moderna doba). Ne pozabi vpisati tudi letnic, ko se posamezno obdobje začne in konča. Predlagam, da za vsako obdobje vzameš en list A4.

- V vsako obdobje potem vnesi **5 različnih dogodkov**, ki so se v tem obdobju zgodili. Vsak dogodek pa mora vsebovati 3 stvari:

***1. Ime dogodka/pojava***

***2. Kratek opis dogodka/pojava (največ 2 povedi)***

***3. Slika ali ilustracija dogodka/pojava***

- Ko si v opis dogodka vnesel vse 3 stvari, dobiš 1 točko. Če karkoli od naštetega manjka, točke ne dobiš.

- Izdelan časovni trak boš **fotografiral (v PDF formatu) in mi ga oddal v spletno učilnico (ne na e-mail).**

Fotografiraj vsak list od 5-ih posebej (torej za vsako obdobje naredi eno sliko).

- V celotnem časovnem traku lahko dobiš največ 25 točk.

- Točkovnik ocenjevanja pa je sledeči:

49 % in manj (12 točk in manj) = 1

50 % - 59 % (13 - 15 točk) = 2

60 % - 74 % (16 - 19 točk) = 3

75 % - 89 % (20 - 22 točk) = 4

90 % - 100 % (23 - 25 točk) = 5